Meer oor Patriot Boerbokstoet - Patriot BoerbokstoetPatriot Boerbokstoet | VRUGBAARHEID – MOEDEREIENSKAPPE – GEHARDHEID – AANPASBAARHEID
Patriot Boerbokstoet diere groei op harde Karooveld uit
Patriot Boerbokstoet ooie word nie opgepiep nie
Onder sulke omstandighede is Patriot Boerbokke mooi bespierd
Funksioneel doeltreffende Boerbokke is ons kenmerk
Jong Boerboklammers loop op lusernlande voordat hulle gespeen word
Klimaatuiterstes maak dat Patriot Boerbokke uiters gehard en aanpasbaar is
Sedert 1994, teel Patriot Boerbokstoet funksioneel doeltreffende Boerbokke wat die winsgewendheid van kommersiële kuddes verbeter. Ons boer ekstensief in die Graaff-Reinet distrik van die Karoo waar ons puik veld-aangepaste diere wat met minimale insette presteer, produseer.
Vrugbaarheid en uitstaande moedereienskappe is vir ons baie belangrik. Enige veeboerdery moet gesonde, swaar lammers binne die kortste tydsperiode, met die laagste insetkostes speen om ‘n gesonde wins te genereer. Dit verseker die volhoubaarheid van die boerdery.
Patriot Boerbokke voldoen deurlopend en winsgewend aan dié vereiste. U as koper is verseker dat hierdie genetika, tesame met u goeie bestuursinsette, ‘n verskil in u kudde sal maak.
Feit: Indien ‘n ooi nie lam nie, het sy geen inkomste vir die boerdery gegenereer nie. Sy is eintlik ‘n duur passasier.
Ons boer ekstensief op hoofsaaklik Karoo bergveld. Ons maak gebruik van ‘n lamhokstelsel om bestuur tydens hierdie kritieke tydperk te verskerp asook om verliese as gevolg van ongediertes aansienlik te beperk. Die klimaat wissel tussen baie warm in die somer (gemiddelde dagtemperature van so 30 – 43°C) tot koud (-8°C – 20°C) met ryp langs die Sondagsrivier en kapok op die berge in die winter. Hierdie toestande, asook die uitdagings van die besonderse bergveld, skep vir die bokke die ideale klimaat sodat hulle funksioneel doeltreffend en vrugbare bokke is waarmee mens maklik kan boer.
Ek glo nie daarin om my Boerbokke op stal te voer nie. Dit skep ‘n valse indruk van groot, indrukwekkende diere wat eintlik misleidend is. Die dier se vermoë om onder ekstensiewe toestande met minimale insette te presteer, word erg benadeel.
Patriot Boerbokstoet is by SA Stamboek sowel as die Suid-Afrikaanse Boerboktelers Genootskap geregistreer en ons neem deel aan die Nasionale Diereverbetering Skema. Ons prestasiesyfers – wat deur ons bedryfsleidende Herdmaster sagteware bestuur word – is aan alle kopers beskikbaar. Hierdie is ‘n verdere versekering dat u in uitstekende teelmateriaal wat u vooruitgang sal bespoedig, belê.
Ons is trots om van ons Boerbokke wat ons teel, elektronies hier uit te stal. Ons glo in minimale insette, ekstensiewe boerderyomstandighede, geharde en funksioneel doeltreffende diere wat uitstekende resultate onder wisselende omstandighede lewer. << >>
Patriot Boerbokstoet ooie
Vrugbaarheid, vroulikheid en puik moedereienskappe.
Ons ramme is bespierd, manlik, gehard met 'n hoë libido.
Gesonde, sterk meerling lammers is ons kenmerk
‘n Dag by Patriot Boerbokstoet
Ons passie en liefde is Boerbokke
Lees meer omtrent ons Teeldoelwitte, Bloedlyne en Gentika, Bouvorm and ander aspekte van ons boerdery hier. U kommentaar word verwelkom.
Ons teeldoelwitte hier by Patriot Boerbokstoet is: Om hoogs vrugbare Boerbokooie met goeie moedereienskappe te teel wat, wanneer dit met goeie bestuursinsette gekombineer word, maklik lampersentasies van 180% en speenpersentasies van.. read more
Bloedlyne & Genetika
Bloedlyne van hoofsaaklik Oom Izak Vorster maar ook van Francois Maritz en Koenie Cotze is in die verlede gebruik om die stoetery te vestig. As deel van my teelverbeteringprogram word goeie beproefde.. read more
U eerste indruk van Patriot Boerbokstoet se diere is hulle uitstekende bouvorm, groote, eenvormigheid en puik kondisie wat op natuurlike veldweiding verkry word. Ons streef daarna om grootraam diere met stewige.. read more